Eesti Kirikute Nõukogu korraldab 16. juunil Tartus konverentsi "Kristlus ja Maarjamaa"  Konverentsi eesmärgiks on anda Kirikute Nõukogu liikmeskirikute juhtkondadele ja vaimulikkonnale  jätkuvalt mõtlemisainet kaasaja Maarjamaa inimeste vaimulaadist ja sellest, kuidas õpetada kristlikku usku Eestimaal nendes tingimustes, millesse Ristikirik kaasajal Eestis on asetatud.  Ettekandeid peavad dr Andrus Saar, piiskop Eelija, dr Olga Schihalejev, dr Lea Altnurme ja Ain Riistan.  Peamiselt keskendutakse järgmistele teemadele:  millisena näeb kaasaja eestimaalane ristikirikut ja mida ta seostab või ei seosta usuga;  apologeetika kui teoloogia alaharu, mille eesmärgiks on ristiusu  tõdede avamine ja põhjendamine viisil, mis suudab anda vastuse igale küsijale;  eestimaalaste religioonialased teadmised;  eestlaste individuaalne religioossus ja usu sisu;  erinevate ühiskonna gruppide vaatlus ning kiriku suhtlus nendega.  Konverentsi korraldavad koostöös Eesti Kirikute Nõukogu ja Kõrgem Usuteaduslik Seminar.  Lähemat informatsiooni leiab www.ekn.ee   Eesti Kirikute Nõukogu